{"word_count": 477, "character_count": 3318}
New book from Slovak Centre for Study of Christianity - Gabriel P. Hunčaga OP: THE DOMINICANS ON THEIR WAY TO THE INTELLECTUAL ELITES OF THE HIGH MIDDLE AGES.Ponúkaný knižný titul má ambíciu predstaviť dominikánov v trochu inom, širšej čitateľskej verejnosti menej známom svetle. Ak sa dnes povie „dominikán“, väčšina opýtaných si predstaví prísneho, až krutého inkvizítora bezohľadne posielajúceho odsúdenca na hranicu. Inkvizičná činnosť spojená s niektorými neakceptovateľnými postupmi je dejinnou stigmou, ktorej sa Rehoľa kazateľov len ťažko zbavuje. Pisateľským zámerom autora je priblížiť originálne postupy a inovácie zrodené v dominikánskom prostredí 13. storočia v oblasti systematického vzdelávania a intelektuálnej formácie. Jednotlivé kapitoly približujú čitateľom cestu, ktorú dominikáni, ako rehoľná inštitúcia vrcholného stredoveku, prešli na ceste sebarealizácie sa v prostredí 13. a začiatku 14. storočia. Spomenuté originálne postupy a inovácie u dominikánov vznikli v korelácii s rozvojom univerzitných korporácií v konfrontácii s dobovým sociálno-náboženským prostredím ako odpoveď na vznesenú požiadavku po koncepčnom dlhodobo udržateľnom pokresťančení spoločnosti predovšetkým v mestách. Už samotné integrovanie intelektuálnych aspektov života do rehoľnej inštitúcie vrcholného stredoveku v miere, v akej sa to podarilo práve dominikánom, predstavuje v monastickom prostredí revolučný fenomén, aký nemal dovtedy v dejinách mníšskeho, resp. rehoľného života obdobu. Viaceré z nich sa stali inšpiráciou aj pre iné cirkevné inštitúcie a ich stopy nachádzame v akademickom prostredí dodnes. Publikáciu je možné zakúpiť v sieti kresťanských kníhkupectiev a v Artfore.&#160;Gabriel P. HUNČAGA OP: Dominikáni na ceste k intelektuálnym elitám vrcholného stredoveku. Kraków – Bratislava : Centrum pre štúdium kresťanstva vo vydavateľstve Chronos v spolupráci so Spolkom Slovákov v Poľsku a so Slovenskou komisiou pre komparatívne cirkevné dejiny, 2013, 460 s. (Chronos) ISBN 978-80-89027-37-8 ; (TSP) ISBN 978-83-7490-581-7 [The dominicans on their way to the intellectual elites of the high middle ages][Die Dominikaner auf dem Weg zu den intellektuellen Eliten des Hochmittelalters]Obsah / Content1. Úvod (p. 15) 1. 1. Ciele (15) 1. 2. Metódy (16) 1. 3. Vymedzenie problému (25) 1. 4. Stav bádania (35)2. Čo predchádzalo (p. 53) 2. 1. Spoločenské prostredie a náboženské pomery (54) 2. 2. Sv. Dominik a založenie rehole (79) 2. 3. Prvé konštitúcie, vnútorná organizácia a žobravá chudoba (92) 2. 4. Prienik do Európy (101)3. Štúdium (p. 113) 3. 1. Cesta ku štúdiu (114) 3. 2. Vstup na univerzitnú pôdu (121) 3. 3. Nábor nových členov a legislatíva v prospech štúdia (143) 3. 4. Konvent ako škola a generálne štúdiá (162) 3. 5. Partikulárne provinčné školy (184) 3. 6. Študijné prostredie a vyučovanie (223)4. Knihy a knižnice (p. 249) 4. 1. Starostlivosť o knihy, ich nadobúdanie a používanie (252) 4. 2. Pokus o rekonštrukciu typickej stredovekej dominikánskej knižnice (267)5. Parížske spory (p. 280) 5. 1. Dominikáni verzus svetskí magistri na Parížskej univerzite (282) 5. 2. Teológia ako veda (313) 5. 3. Filozofia v teologických reflexiách (329)6. Zhrnutie (p. 348)7. Záver (p. 361)Prílohy (p. 370) Pramene (412) Literatúra (416) Conclusion in English (435) Nachwort auf Deutsch (444) Index (454)